גד אביגד

גד אביגד (נולד ב-30 באפריל 1930) הוא פרופסור לביוכימיה, חתן פרס ישראל למדעים מדויקים לשנת 1957.

ביוגרפיה 
אביגד נולד בשנת 1930 בירושלים לשולמית ונחמן אביגד. למד בבית הספר התיכון שליד האוניברסיטה והוא בוגר מחזור ט'. בגיל 17 התגייס לשורות הפלמ"ח, יצא להכשרה בכפר בלום ושירת בפלוגה ג' של הגדוד השלישי בחטיבת יפתח. בשנים 1949–1951 היה חבר מייסד בקיבוץ צרעה.

הוא למד באוניברסיטה העברית ובשנת 1958 סיים את לימודי הדוקטורט. כתלמידו של שלמה הסטרין, אביגד השתתף במחקר על סינתזת חומרים אנלוגיים לסוכרוז, עליה זכו יחדיו, בשנת 1957, בפרס ישראל למדעים מדויקים.

אביגד היה פרופסור חבר לביוכימיה באוניברסיטה העברית ובשנת 1970 עזב לארצות הברית ולימד בבית הספר לרפואה על שם רוברט ווד ג'ונסטון בניו ג'רזי.

חיים אישיים 
כיום מתגורר אביגד בניו יורק.

קישורים חיצוניים

הערות שוליים 

לוחמי הפלמ"ח
ביוכימאים ישראלים
סגל האוניברסיטה העברית בירושלים: ביוכימיה
זוכי פרס ישראל למדעים מדויקים
בעלי תואר דוקטור מהאוניברסיטה העברית בירושלים
בוגרי התיכון ליד האוניברסיטה
אנשי היישוב ילידי הארץ
מייסדי קיבוצים
צרעה (קיבוץ): אישים
מהגרים מישראל לארצות הברית
זוכי פרס ישראל לשנת 1957
ישראלים שנולדו ב-1930